Novoseoci
Novoseoci su naseljeno mjesto u općini Sokolac, Bosna i Hercegovina. Stanovništvo naselja je u potpunosti bošnjačko i uglavnom se bavi stočarstvom i poljoprivredom. Prije Rata u Bosni i Hercegovini, naselje je bilo zbijenog tipa sa oko 40 kuća. Džamija u Novoseocima je izgrađena 1989. godine. Ista je porušena 22. septembra 1992, kada je 2. romanijska brigada Vojske Republike Srpske ubila 44 civila ovog naselja i okoline. Džamija je obnovljena 2007. godine, a mali broj stanovnika se vratio u Novoseoce.